Diari Oficial de la Generalitat Valenciana


Sumari del DOGV 4377, del 13-11-2002 (2002/11076)

RESOLUCIÓ de 29 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Sanitat de la Generalitat Valenciana i la Universitat Internacional Menéndez Pelayo, per a la col·laboració en la realització d'activitats relacionades amb el genoma humà i en altres activitats de formació d'interés sanitari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/11468


Data del document
:   29-10-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Sanitat
    * cooperació administrativa
    * genètica
    * universitat

RESOLUCIÓ de 29 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Sanitat de la Generalitat Valenciana i la Universitat Internacional Menéndez Pelayo, per a la col·laboració en la realització d'activitats relacionades amb el genoma humà i en altres activitats de formació d'interés sanitari. [2002/X11943]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana i la Universitat Internacional Menéndez Pelayo, l'1 d'agost de 2002, un Conveni per a la col·laboració en la realització d'activitats relacionades amb el genoma humà i en altres activitats de formació d'interés sanitari, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0687/2002, i que figura com a annex d'esta resolució.
  
València, 29 d'octubre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Sanitat de la Generalitat Valenciana i la Universitat Internacional Menéndez Pelayo, per a la col·laboració en la realització d'activitats relacionades amb el genoma humà i en altres activitats de formació d'interés sanitari.
  
València, 1 d'agost de 2002.
  
REUNITS
  
D'una part, l'Honorable conseller de Sanitat, senyor Serafín Castellano Gómez, en representació de la Generalitat Valenciana, figura especialment facultat per a la firma del present conveni per Acord del Govern Valencià de data 30 de juliol de 2002, de conformitat amb els articles 21f i 35 de la Llei de Govern Valencià, segons que establix l'article 54.bis, del Text Refós de la Llei d'Hisenda Pública Valenciana.
  
I, d'una altra part, el Rector Magnífic de la Universitat Internacional Menéndez Pelayo, senyor José Luis García Delgado, en nom i representació d'esta, d'acord amb les atribucions que té conferides pel Reial Decret 1920/1995, de 24 de novembre (BOE número 282, de 25 de novembre).
  
EXPOSEN
  
Primer
  
Que un dels objectius que té atribuïts la Conselleria de Sanitat és arbitrar polítiques que promoguen diagnòstics i teràpies de trastorns de la salut de base genètica, així com fomentar l'estudi i la investigació en l'àrea sanitària.
  
Segon
  
Que la Universitat Internacional Menéndez Pelayo ha programat per al 2002 i al seu centre de València la realització de les activitats següents:
  
Seminari internacional sobre ?Malalties del sistema immune: avanços bàsics, diagnòstics i en teràpia gènica?, dirigit pels professors Manuel Santamaría, de la Universitat de Còrdova, i Ignacio J. Molina, de la Universitat de Granada.
  
Seminari internacional sobre ?Comunicació-informació en l'àmbit sanitari?, dirigit pels professors Pilar Barreto, de la Universitat de València, i Ramón Bayés, de la Universitat Autònoma de Barcelona.
  
Curs magistral sobre ?Comprensió i tractament dels trastorns alimentaris. Qüestions crucials en la pràctica quotidiana?, impartit pel professor Walter Vandereycken, de l'Alexian Brothers Psychiatric Hospital in Tienen (Bèlgica).
  
Seminari internacional sobre ?La infecció pel virus de l'Hepatitis C?, dirigit pels professors Rafael Esteban Mur, de la Universitat Autònoma de Barcelona, i José Manuel Rodrigo, de la Universitat de València.
  
Seminari internacional sobre ?Diabetis mellitus i arteriosclerosis?, dirigit pels professors Juan F. Ascaso i Rafael Carmena, de la Universitat de València.
  
Seminari internacional sobre ?Tecnologia i Salut: física i biologia de la tecnologia mòbil?, dirigit pels professors Manuel Portolés, de l'Hospital Universitari la Fe de València i Miguel Ferrando, de la Universitat Politècnica de València.
  
Seminari internacional sobre ?Etiologia de l'anorèxia?, dirigit pel professor Luis M. Rojo, de la Universitat de València.
  
Tercer
  
Que, sent evident per a ambdues parts la conveniència que les polítiques sanitàries de la Generalitat Valenciana en este context convergisquen amb l'anàlisi i propostes que a este respecte puguen formular-se en les activitats de la UIMP mencionades en el punt anterior, la Conselleria de Sanitat ha considerat molt oportú cooperar financerament amb la Universitat Internacional Menéndez Pelayo, i subvencionarà en part la realització d'estes activitats.
  
És per això que, reconeixent-se ambdues parts amb capacitat legal suficient per a atorgar el present conveni, acorden les clàusules següents.
  
Clàusules
  
Primera. Objecte del conveni
  
L'objecte del present conveni és que la Conselleria de Sanitat subvencione a la Universitat Internacional Menéndez Pelayo la realització de les activitats següents (que tindran lloc en el 2002 en el seu centre de València):
  
Seminari internacional sobre ?Malalties del sistema immune: avanços bàsics, diagnòstics i en teràpia gènica?, dirigit pels professors Manuel Santamaría, de la Universitat de Còrdova, i Ignacio J. Molina, de la Universitat de Granada.
  
Seminari internacional sobre ?Comunicació-informació en l'àmbit sanitari?, dirigit pels professors Pilar Barreto, de la Universitat de València, i Ramón Bayés, de la Universitat Autònoma de Barcelona.
  
Curs magistral sobre ?Comprensió i tractament dels trastorns alimentaris. Qüestions crucials en la pràctica quotidiana?, impartit pel professor Walter Vandereycken, de l'Alexian Brothers Psychiatric Hospital in Tienen (Bèlgica).
  
Seminari internacional sobre ?La infecció pel virus de l'Hepatitis C?, dirigit pels professors Rafael Esteban Mur, de la Universitat Autònoma de Barcelona, i José Manuel Rodrigo, de la Universitat de València.
  
Seminari internacional sobre ?Diabetis mellitus i arteriosclerosis?, dirigit pels professors Juan F. Ascaso i Rafael Carmena, de la Universitat de València.
  
Seminari internacional sobre ?Tecnologia i Salut: física i biologia de la tecnologia mòbil?, dirigit pels professors Manuel Portolés, de l'Hospital Universitari La Fe de València i Miguel Ferrando, de la Universitat Politècnica de València.
  
Seminari internacional sobre ?Etiologia de l'anorèxia?, dirigit pel professor Luis M. Rojo, de la Universitat de València.
  
Segona. Obligacions de la Universitat Internacional Menéndez Pelayo
  
La Universitat Internacional Menéndez Pelayo es compromet, sense perjuí de qualsevol altra obligació que es derive de la legislació a:
  
a) Realitzar les tasques oportunes tendents a l'organització de les activitats mencionades.
  
b) Informar la Conselleria de Sanitat de l'execució de la despesa d'organització d'estes activitats, en particular:
  
Despeses de viatge, allotjament i manutenció de participants
  
Honoraris de participants, que s'establiran entre ambdues institucions, i es determinarà cada cas de forma individualitzada
  
Despeses de traducció simultània
  
Beques d'assistents
  
Despeses de difusió (publicitat, impremta, programes,etc.)
  
Despeses de personal directament atribuïbles a estes activitats
  
Dossiers
  
Altres despeses (material fungible, telèfon, fax, correu, hostesses, etc.)
  
c) Fer constar la col·laboració de la Conselleria de Sanitat en els programes impresos i la publicitat d'estes activitats.
  
d) Concedir 10 matrícules gratuïtes a la Conselleria de Sanitat per a l'assistència de les persones que considere designar en cada una de les activitats objecte d'este conveni.
  
e) Sotmetre's a les actuacions de control financer que corresponen a la Intervenció General en relació amb la subvenció concedida.
  
f) Comunicar a la Conselleria de Sanitat l'obtenció de subvencions o ajudes concedides per a la mateixa finalitat d'este conveni, que procedisquen de qualssevol administracions o ens públics.
  
Tercera. Aportació de la Conselleria de Sanitat
  
1. L'aportació de la Generalitat Valenciana, a través de la Conselleria de Sanitat, ascendix a un màxim de cent cinquanta mil dos-cents cinquanta euros (150.250 euros).
  
2. L'aportació citada es farà a càrrec de l'aplicació pressupostària 06.70.71.2039.794.15.2, codi de línia T3374, del pressupost de despeses per al 2002, en el qual hi ha crèdit adequat i suficient.
  
3. Els ingressos es realitzaran en el compte corrent número 3170164231 del Banc d'Espanya (Codi de Banc 9000), en l'oficina principal (codi d'agència 0001), al carrer d'Alcalá 50, de Madrid, a nom de la Universitat Internacional Menéndez Pelayo, Secció d'Organismes Autònoms.
  
Quarta. Incompatibilitats
  
L'import de la subvenció concedida mitjançant el present conveni no podrà superar, en cap cas, aïlladament o en concurrència amb altres ajudes o subvencions d'altres administracions o ens públics, el cost de les activitats que cal desenvolupar per la Universitat Menéndez Pelayo, en relació amb l'objecte d'este conveni.
  
Cinquena. Modalitat de pagament
  
1. El pagament de l'aportació de la Generalitat Valenciana es farà de la forma següent:
  
Un 40% de l'import del conveni en firmar-lo, sense que siga necessària la constitució prèvia de fiança pel citat import, atés que com a institució universitària pública adscrita al Ministeri d'Educació i Cultura, la Universitat Internacional Menéndez Pelayo està exempta d'esta obligació.
  
Un 20% s'abonarà després de l'aportació i comprovació de la documentació justificativa de l'efectiva i correcta aplicació del 40% lliurat anteriorment.
  
El 40% restant, una vegada es justifique la totalitat de les despeses realitzats i el compliment del que convé.
  
2. La justificació de l'aplicació dels fons lliurats es regiran pel que disposen les normes reguladores de la percepció de fons a càrrec dels crèdits de la Generalitat Valenciana.
  
Sisena. Resolució
  
En compliment del que preveu l'article 7.3 del Decret 20/1993, de 8 de febrer, pel qual es regula el Registre de Convenis i s'establix el règim jurídic pressupostari dels convenis que subscriga la Generalitat Valenciana, el Govern Valencià, podrà resoldre el present conveni si les activitats objecte d'este no es realitzen dins de l'exercici de 2002, per causa imputable a l'entitat col·laboradora.
  
Setena. Minoracions
  
La quantitat concedida es veurà reduïda proporcionalment en atenció a la possible baixa en la realització de les activitats objecte del present conveni, en compliment de l'article 47.8.2a del text refós de la Llei de la Hisenda Pública de la Generalitat Valenciana.
  
Huitena. Vigència
  
El present conveni tindrà un període de vigència fins al 31 de desembre del 2002, i s'establix com a termini màxim per a la presentació de justificants de la despesa fins al 16 de desembre del 2002.
  
Novena. Normes
  
Per al que no preveu este conveni seran aplicables les normes pressupostàries de la Generalitat Valenciana que regulen les transferències corrents i, si és procedent, les de caràcter estatal que regulen la mateixa matèria.
  
Ambdues parts, i en la representació que ostenten cada un dels compareixents i una vegada llegit el present document, i en prova i conformitat amb el seu íntegre contingut, subscriuen i firmen en triple versió exemplar, al lloc i en la data al principi indicats.
  
El conseller de Sanitat,
  
SERAFÍN CASTELLANO GÓMEZ
  
El rector de la Universitat Internacional Menéndez Pelayo,
  
JOSÉ LUIS GARCÍA DELGADO